Lav et referat af nedenstående tekst:

Tekst:
To dage Peter Madsen får ikke lov til at deltage i Brøndbys to næste kampe i SAS Ligaen. Torsdag offentliggjorde DBU's DM-disciplinærudvalg, at Brøndby-angriberen har modtaget to spilledages karantæne for sammenstødet med holdkammeraten Morten 'Duncan' Rasmussen i søndagens udekamp mod AaB. Uacceptabel handling - Vi vil gerne sende et klart signal om, at Peter Madsens handling er aldeles uacceptabel, og det er absolut ikke en formildende omstændighed, at forseelsen begås mod en medspiller, fastslår formanden for DBU's disciplinærudvalg Johnny Rune. Fodboldspillet i miskredit Med dommen er det samtidig første gang, at disciplinærudvalget har taget paragraffen om at bringe fodboldspillet i miskredit i brug. En paragraf, der blev indført forud for denne sæson. Signal til fodboldspillere - Straffen til Peter Madsen bør opfattes som et signal til alle spillere om, at disciplinærudvalget med tilføjelse af afsnit 1 i stk. 1.c i dag har øget mulighed for at straffe spillere, der går over stregen i situationer, der ikke alene kan betegnes som grov vold, og som dommerne ikke ser. Hermed håber vi, at sagen giver anledning til større eftertanke på banen, siger Johnny Rune. Videooptagelser Udvalget tog beslutningen allerede onsdag efter at have set videooptagelser af episoden, hvor man nåede frem til at Peter Madsen enten har slået eller skubbet sin Morten 'Duncan' Rasmussen i ansigtet. Kan ikke ankes Karantænen, der ikke kan ankes, træder i kraft med det samme og betyder, at Peter Madsen ikke kommer i aktion i Brøndbys to næste kampe mod FC København og Randers FC. /ritzau/

Referat:
Brøndby-spilleren Peter Madsen har modtaget to spilledages karantæne, som følge af de skub eller slag han i weekenden tildelte holdkammeraten Morten Rasmussen i kampen mod AaB på Aalborg stadion.